cyanic-selkie/wikianc huggingface dataset:
Kirka
Levy-yhtiön vaihdoksia ja ajautuminen talousongelmiin (1974–1985)
Kirkan ura oli laskussa 1970-luvun lopulla ja 1980-luvun alussa, jolloin myös suomalainen lavakulttuuri näivettyi ja Kirkan työt vähenivät. Lavakeikkojen vähentyessä hän aloitti ravintolashow’t vuonna 1980. Niitä hän teki ahkerasti, jopa 25 kuukaudessa. 1980-luvun alussa Kirka joutui esittämään itselleen epämieluisaa musiikkia ravintoloissa, joissa hän ei viihtynyt. Taustayhtyeet vaihtelivat, eikä Kirka arvostanut niitä. Lisäksi hän vaihtoi levy-yhtiötä CBS:lle, jossa hänen levytettäväkseen annettiin materiaalia, josta hän ei pitänyt. CBS:lle ja ravintoloihin menemistä Kirka kuvasi myöhemmin elämänsä suurimmaksi erehdykseksi.
Vuoden 1984 euroviisuissa Kirka edusti Suomea kappaleella ”Hengaillaan”, joka sijoittui yhdeksänneksi. Itse kisamatkasta Kirkalle jäi kuitenkin huono maku Yleisradion ja CBS:n kanssa käytyjen riitojen vuoksi. Hengaillaan-albumista hän sai uransa ensimmäisen kultalevyn. Samana vuonna 1984 Kirkalle myönnettiin myös Vuoden miessolistin Emma-palkinto. Kirkan comebackin kruunasi Juice Leskisen suomeksi kääntämä ”Soitin vain kun taas sua kaipaan”.
Albumi Älä sano ei ilmestyi vuonna 1985, ja saman vuoden menestyskappaleita oli ”Kahden hullun matka”. Älä sano ei oli Kirkan viimeinen albumi CBS:lle, josta Kirka pian irtisanoutui. Hän syytti levy-yhtiötä muun muassa epärehellisyydestä rojaltien maksamisessa ja työntekijöiden huonosta kohtelusta. Kirka oli pettynyt myös CBS:lle levyttämäänsä musiikkiin. Kirkan ja CBS:n välejä ja raha-asioita selviteltiin vielä 1990-luvun lopullakin. Kirka kuitenkin myös myönsi, ettei ollut ennen allekirjoittamista lukenut kunnolla CBS:n kanssa solmimaansa sopimusta. CBS:ltä lähdettyään hän otti tavaksi, ettei enää allekirjoita sopimuksia ilman lakimiehensä hyväksyntää.
Uusi levytyssopimus (1995–2006)
Toimittaja Raila Kinnusen ja Kirkan yhdessä tekemä elämäkerta Enimmäkseen Kirkasta ilmestyi lokakuussa 1999. Kirja oli omaelämäkerrallinen ja noudatti Kirkan hyväntahtoista imagoa, vaikkakin hän kertoi siinä myös elämänsä vaikeista asioista, kuten vaikeasta isäsuhteestaan, aviottomasta lapsestaan ja ensimmäisen avioliittonsa kariutumisesta. Monet Kirkan hyvin tuntevat kuitenkin kritisoivat kirjan antavan kohteestaan yksiulotteisen kiiltokuvamaisen vaikutelman. Saman vuoden kesäkuussa Kirka julkaisi omasta aloitteestaan singlen ”Liian monta”. Levyn myyntitulot lahjoitettiin lyhentämättöminä SPR:n katastrofirahastoon.
Musiikkityyli
Kirka levytti 1988 suurimman menestyskappaleensa ”Surun pyyhit silmistäni”. Aluksi hän piti kappaletta ”kamalana humppana” ja kieltäytyi laulamasta sitä, kunnes sovitusta muokattiin reggaen suuntaan. Kappale helpotti Kirkan talousongelmia, mutta siitä huolimatta Kirka oli vastahakoinen, koska hän halusi edelleen laulaa rockia eikä iskelmää. Samalla crossover-iskelmän reseptillä Kirka levytti useita muitakin suurille ikäluokille suunnattuja albumeja, mutta lopulta hän kyllästyi saman kaavan toistamiseen.
Toimittaja Jukka Lindforsin mukaan Kirkan uran voi kiteyttää kolmen kappaleeseen. ”Hetki lyö” oli hänen läpimurtonsa, ”Born to Be Wild” hänen rock-tavaramerkkinsä ja ”Surun pyyhit silmistäni” aloitti hänen urallaan uuden nousun.
Laulaja ja esiintyjä
Pave Maijasen mukaan Kirkan sydämellinen luonne ja persoona olivat hänen vahvuutensa myös laulajana. Maijanen uskoo, että nämä piirteet välittyivät hänestä myös esiintyjänä, mikä oli varmasti iso syy hänen suosioonsa. Maijanen on sanonut, että Kirka ei ollut lauluntekijä eikä säveltäjä mutta sitäkin rankempi esiintyjä. Kassu Halosen mukaan Kirka antoi esiintymisissään aina kaikkensa riippumatta siitä, kuinka paljon yleisöä oli paikalla. Lasse Norreksen mielestä Kirka omaksui tämän ajattelutavan entiseltä yhtyekaveriltaan Remu Aaltoselta. Norreksen mukaan Kirkalla oli samanlainen vimma ja sisäinen ominaisuus esiintymiseen ja viihdyttämiseen kuin Remulla, Dannyllä ja Kari Tapiolla.
H5N1:n levinneisyys
Japani
Japanissa ilmoitettiin tammikuussa 2004 kuudentuhannen kanan kuolleen yhdellä tilalla viruksesta. Siitä ei kuitenkaan aiheutunut ihmishenkien menetyksiä. Edellisen kerran Japanissa tavattiin tartuntoja 1925.
Vietnam
Tammikuussa 2004 ilmoitettiin 40 000 kanan saaneen tartunnan kuolleisuuden lähetessä 100%:ia johtaen lisäksi 30 000 kanan teurastukseen.
Joulukuussa 2003 Hanoissa ja sitä ympäröivissä maakunnissa ilmoitettiin oli 14 vakavaa tartuntatapausta. Potilaista 13 oli lapsia ja yksi aikuinen. Tammikuun puoliväliin 2004 mennessä aikuinen potilas ja 11 lasta oli kuollut.
Viipurin Suomalainen Kirjallisuusseura
Viipurin Suomalainen Kirjallisuusseura on Viipurissa vuonna 1845 perustettu kirjallisuusseura. Seuran esimiehenä toimii dosentti Anu Koskivirta-Karonen.
Seuralla on noin 500 nimikettä käsittävä Viipuri-kirjasto, joka on saatu toimintansa lopettaneen Torkkelin killan lahjoituksena. Kirjastoa säilytetään Karjala-talossa Helsingissä.
Historia
Viipurin Suomalainen Kirjallisuusseura perustettiin vuonna 1845 Suomalaisen Kirjallisuuden Seuran sisarseuraksi ja suomen kielen ja suomenkielisen kirjallisuuden aseman edistäjäksi. Seuran perustamiskokoukseen 7. syyskuuta 1845 osallistui neljätoista henkilöä, muun muassa kirjailija Jaakko Juteini, varapastori K. H. J. Ignatius sekä konttoristit Adam Wilke ja Anton Keldan. Vaikka tuoreen kirjallisuusseuran säännöt oli suoraan kopioitu Suomalaisen Kirjallisuuden Seuralta, helsinkiläisen ja viipurilaisen seuran profiilit poikkesivat toisistaan Viipurin Suomalaisen Kirjallisuusseuran pysyessä etäällä yliopistopiireistä ja suuntautuessa kansanvalistukseen.
Mikael Pentikäinen
Juha Mikael Pentikäinen (s. 28. marraskuuta 1964 Espoo) on suomalainen toimittaja ja yrittäjä ja entinen Helsingin Sanomien ja Maaseudun Tulevaisuuden päätoimittaja. Vuodesta 2016 Pentikäinen on toiminut Suomen Yrittäjien toimitusjohtajana.
Politiikka
Pentikäinen oli keskustan ehdokas 2014 europarlamenttivaaleissa. Hän sai 17 732 ääntä eikä tullut valituksi. Myöhemmin Pentikäinen arvioi myönteisten näkemystensä esimerkiksi Natosta ja naispappeudesta olleen liian radikaaleja keskustan kannattajille.
Ympäristömerkki
Luonnonmukainen viljely
Demeter-merkki on biodynaamisten tuotteiden tuotemerkki. Suomessa merkkiä hallinnoi Biodynaaminen yhdistys. Demeter-merkitty tuote täyttää luonnonmukaisen tuotannon ehtojen lisäksi biodynaamisen viljelyn ehdot.
Energiantuotanto ja -kulutus
Suomen luonnonsuojeluliiton myöntämä Ekoenergia-merkki on energian ympäristömerkki. Se myönnetään uusiutuvista energianlähteistä tuotetulle sähkölle ja lämmölle tietyin kriteerein. Kriteerien täyttymistä valvotaan vuosittaisella tilintarkastuksella. Merkin tavoitteena on edistää uusiutuvan energian käyttöä sekä vähentää energiantuotannon ympäristövaikutuksia.
Kierrätysmerkit
Kierrätysmerkki eli Möbiuksen nauha (kääntyvien avonuolien muodostama kolmio) on saanut standardin (ISO 14021:1999). Siinä annetaan ohjeet siitä, millä perusteilla merkkiä voi käyttää omaehtoisena ympäristömerkkinä.
Muut merkit
Öko-Tex 100 -merkki on keskieurooppalainen merkki, joka myönnetään tekstiileille, joissa ei ole mm. torjunta-aine-, raskasmetalli- ja formaldehydijäämiä. Tuotteessa ei saa myöskään olla myrkyllisiä tai allergisoivia väriaineita. Öko Tex 1000 -merkki asettaa lisäksi vaatimuksia tuotantolaitoksen ympäristövaikutuksille.
Suomen markkinoilla näkee lisäksi aika ajoin muitakin muiden maiden ympäristömerkkejä, esimerkiksi Ruotsin luonnonsuojeluyhdistyksen Bra Miljöval -merkkiä tai Saksan Sininen Enkeli -merkkiä.
Latvian parlamenttivaalit 2010
Tulokset
Paikkamäärät puolueittain vuoden 2010 vaalien jälkeen:
Peili
Tasopeilit on valmistettu yleensä lasista, jonka takana on ohut alumiini- tai hopeapinnoite. Aikaisemmin peilit olivat kiiltäväksi hiottua metallia, mutta yleensä niiden teho oli heikohko ja hapettumisen takia etenkin hopeapeilejä piti hioa usein uudestaan kirkkaiksi.
Dollin perhe
Dollin eli Schneiderin perhe oli alun perin kotoisin Saksasta. Bert W. Earles toi heidät Yhdysvaltoihin, jossa he esiintyivät monissa kuuluisissa sirkuksissa. Perheen muut jäsenet Gracie ja Tiny muuttivat Harryn ja Daisyn luokse Yhdysvaltoihin 1920-luvulla. Dollit esiintyivät useissa elokuvissa. Harry ja Daisy olivat pääosissa elokuvassa Freaks – kummajaiset (1932), jossa he esittivät pariskuntaa. Kaikki neljä sisarusta olivat mukana elokuvassa Ihmemaa Oz (1939). Daisy teki viimeisen roolinsa elokuvassa Suuri maailmansirkus (1952).
Falköpingin taistelu
Seuraukset
Margaretin aikana Ruotsissa oli keskiajan pisin rauhan jakso.
Kisko-Kalle
Hylkäys
Kisko-Kallet osoittautuivat aivan liian pienitehoisiksi junapainojen kasvaessa. Linjalle jääneet junat aiheuttivat toisinaan liikennehäiriöitä. Niinpä niitä korvattiin muun muassa Tve1- ja Tka3-sarjojen vetureilla. Viimeistään pienten liikennepaikkojen vaunukuormaliikenteen hiljennyttyä alkoi Kisko-Kallejen aika päivystysvetureina olla ohi. Viimeinen päivystyskäytössä ollut Kisko-Kalle sinnitteli Siurossa vuoteen 1979 asti. Viimeiset teollisuuskäytössä olleet Kisko-Kallet olivat Perniössä, Hangossa ja Meltolassa.
Tällä hetkellä ainoat VR:n käytössä olevat Kisko-Kallet ovat Turun varikolla (Trr 359 ja Trr 370) ja Imatran vaunukorjaamolla (Trr 376). Museoituina niitä löytyy Haapamäeltä kolme kappaletta ja Suomen Rautatiemuseosta yksi kappale sekä Toijalasta alkuperäinen Breuer tyyppiä VL.
Hollantilainen puolustus
Muunnelmia
Leningrad-hollantilainen Kivimuuripuolustus Karlsbladin muunnelma Stauntonin gambiitti Lähettihyökkäys
Peristyyli
pienoiskuva|[[Vettiusten talon ennallistettu peristyyli Pompejissa.]] Peristyyli ( <, ’pylväiden ympäröimä’; ) on kreikkalaisessa ja roomalaisessa arkkitehtuurissa rakennuksen sisäpihaa ympäröivä pylväikkö ja pylväikkökäytävä, ja laajemmassa merkityksessä koko kyseisen kaltainen sisäpiha. Arkaaisempi nimitys peristyylille on tetrastoon (/). Kreikkalaista peripteraalitemppeliä reunustava peristyyli on oikeammin peristasis.
Cameron Gaunce
Ura
Kausi 2012–2013 alkoi Gauncen osalta Lake Eriessä, josta hänet tulokassopimuksensa viimeisenä vuotena kaupattiin Dallas Starsiin vastineeksi Tomas Vincourista. Hänet nostettiin ylös Dallasin kokoonpanoon 17. joulukuuta 2013. Gaunce pelasi kauden lopun kuitenkin Texas Starsissa ja oli voittamassa joukkueelle AHL:n mestaruutta, Calder Cupia.
Isomaksaruoho
Muuta
Isomaksaruohon lehdet ovat tärkeä ravinnonlähde isoapolloperhosen toukalle.
Tahattomien seurausten laki
pienoiskuva|[[Kaniini|Kanien vapauttaminen metsästystä varten Australiassa on tuonut vakavia tahattomia ekologisia seurauksia. Kanit aiheuttavat eroosiota, joka on synnyttänyt esimerkiksi kuvassa näkyvän rotkon.]] Tahattomilla seurauksilla (joskus odottamattomilla seurauksilla tai arvaamattomilla/aavistamattomilla seurauksilla) tarkoitetaan yhteiskuntatieteissä tuloksia, jotka eivät ole tapahtuneet tahallisesti tai määrätietoisen toiminnan seurauksena. Termi tuli suosituksi yhdysvaltalaisen sosiologin Robert K. Mertonin myötävaikutuksella 1900-luvulla.
Kieroutuneita tuloksia
Theobald Mathew’n raittiuskampanja 1800-luvun Irlannissa (jossa tuhannet ihmiset vannoivat, etteivät enää koskaan juo alkoholia) johti dietyylieetterin kulutukseen. Päihde on paljon vaarallisempi, koska se on helposti syttyvä ja sitä hakivat henkilöt, jotka halusivat päihtyä rikkomatta lupaustaan.
Italialainen peli
Muunnelmia
Giuoco Piano Avauksen nimi on italiaa ja tarkoittaa hiljaista aloitusta. Tämä on aloittelijoiden joukossa hyvin suosittu avaus, mutta myös monet kerhopelaajat pelaavat tätä rauhallista avausta mielellään. Jatkossa aseman tyyppi riippuu lähinnä siitä, siirtääkö valkea d-sotilastaan yhden vai kaksi askelta.
Yhdysvaltain koripallomaajoukkue
Olympialaiset 1948
Yhdysvaltain olympiakarsintojen finaalisisa kohtasivat amatööriurheiliiton mestarijoukkue Phillips 66ers sekä yliopistojen mestari Kentuckyn yliopiston joukkue. Ottelu päättyi 66ersien voittoon 53–49. Maajoukkueen päävelmantajaksi valittiin 66ersien päävalmentaja Omar Browning ja hänen avustajakseen Kentuckyn yliopistolta Adolph Rupp. Ennen olympiakisoja joukkue pelasi harjoitusotteluita Skotlannissa ja kumpikin valmentaja uskoi omien suojattiensa pelaavan keskenään parhaiten. Niinpä päätettiin tehdä hieman vastaavanlainen kahtiajakoratkaisu kuin edellisissäkin kisoissa: yksi viisikko koostui 66ersin miehistä ja toinen pääasiassa Kentuckyn sekä muiden yliopistojen pelaajista.
Olympialaiset 1952
Loppuottelussa Yhdysvallat kohtasi Neuvostoliiton, joka oli voittanut kaikki muut ottelunsa. Neuvostoliitto aloitti tiiviillä puolustusstrategialla, ensimmäisen 10 minuutin jälkeen Yhdysvallat johti 4–3, toisen kymmenminuuttisen jälkeen 17–15. Neuvostoliitto jatkoi tiivistä puolustamiseen ja nousi jopa hetkellisesti johtoon toisen puoliajan alkuminuuteilla, mutta lopulta Yhdysvaltain kaukoheittopeli tuotti tulosta ja johti lopulta voittoon ja kolmanteen olympiakultaan pistein 36-25.
Olympialaiset 1956
Avausottelussa kyytiä sai Japani 98-40 Russellin taottua 20 pistettä, sitten kaatuivat Thaimaa 101-29, Filippiinit 121-53, Bulgaria 85-44, Brasilia 113-51 ottelussa, jossa yhdeksän yhdysvaltalaispelaajaa teki yli yhdeksän pistettä, Neuvostoliitto 85-55 ja Uruguay 101-38.
Ganes
Ganes on 28. syyskuuta 2007 ensi-iltansa saanut JP Siilin ohjaama suomalainen elokuva, joka kertoo muusikko Remu Aaltosen nuoruudesta ja hänen perustamansa Hurriganes-yhtyeen alkuvuosista. Elokuvan käsikirjoituksen on tehnyt Antero Arjatsalo, ja sen pääosissa ovat Eero Milonoff, Jussi Nikkilä ja Olavi Uusivirta.
Strasbourgin isku 2018
Strasbourgin isku oli 11. joulukuuta 2018 Strasbourgissa, Ranskassa Strasbourgin katedraalin edessä sijaitsevalla torilla tapahtunut ammuskelu. Torilla oli tapahtuma-aikaan kello 19.50 joulutori. Poliisi tutkii tekoa terrori-iskuna. Iskussa kuoli aluksi kolme ihmistä ja neljäs julistettiin myöhemmin aivokuolleeksi. Lisäksi 12 haavoittui. Iskun tekijäksi epäilty radikaali islamisti Chérif Chekatt kuoli poliisin ampumana Strasbourgissa 13. joulukuuta. Myöhemmin myös viides uhri kuoli.
Ganes
Juoni
Hurriganesille ehdotetaan levyn tekoa ja heidän debyytti-albuminsa julkaistaan, jonka jälkeen Remu jää kiinni 2 vuotta aikaisemmin tapahtuneesta rikoksesta, josta Heka jäi kiinni. Remu istuu lyhennetyn tuomion 3 kuukautta ja heti vapautumisen jälkeen Hurriganesilla on keikka. Keikan jälkeen tuottaja Richard Stanley (Daniel Dewald) tulee ehdottamaan bändille levyn tekoa Tukholmassa ja bändi lähtee Tukholmaan. Hekalla on huumepaketti hallussaan ja hänen pitäisi saada se Suomeen, mutta tietää että poliisit odottavat häntä satamassa. Remu suostuu ottamaan paketin haltuunsa ja toimittamaan sen Suomeen. Levy saadaan valmiiksi ja Hurriganes lähtee takaisin Suomeen. Remu tulee lopulta järkiinsä ja heittää huumeet mereen. Poliisit tekevät huumetarkastuksen Hurriganesin jäsenille ja käy ilmi, että Heka oli kertonut Remusta poliiseille. Huumeita ei löydy ja Hurriganes lähtee Tavastialle keikalle. Hurriganes soittaa elokuvan lopussa kappaleen "Get on".
Walther Stennes
Stennes oli SA-järjestössä Berliinin osaston päällikkö ja järjesti vuonna 1931 Stennesin kapinan oman puolueensa NSDAP:n johtajia Hitleriä ja Goebbelsia vastaan. Stennes vaati, että puolue ottaisi väkivalloin vallan Saksassa. Asiaa vauhdittaakseen hänen SA-joukkonsa miehitti 1. huhtikuuta 1931 väkivaltaisesti NSDAP:n Berliinin toimitilan (Gauleitungin) Hedemannstrassella. Kapinalliset pitivät rakennusta hallussaan muutamia päiviä. Hän ei kuitenkaan onnistunut houkuttelemaan mukaan suurempaa kapinallisryhmää. Berliinin poliisi lopetti miehityksen. Hitler käski Goebbelsia karkottamaan kaikki Stennesin kannattajat puolueesta. Sen jälkeen Stennes toimi NSDAP:tä vastaan puolueen ulkopuolella “renegeettinatsien” johtajana.
FS Pascal (1895)
Valmistus
Alus tilattiinToulonin laivastontelakalta ja sen köli laskettiin joulukuussa 1893. Alus laskettiin vesille 26. syyskuuta 1895 ja se otettiin palvelukseen vuonna 1897.
Katalonialainen avaus
Avauksen merkittävimpiä käyttökertoja huipputasolla oli, kun sekä Garri Kasparov että Viktor Kortšnoi käyttivät sitä kandidaattiottelussaan Lontoossa 1983: viisi peliä yhdestätoista oli katalonialaisia. Vladimir Kramnik harjoittaa avausta menestyksekkäästi ja pelasi sitä kolme kertaa shakin maailmanmestaruusottelussa 2006.
Bakool
Bakool on Somalian alue, jonka pääkaupunki on Xuddur. Bakoolissa suurin klaani on Rahanweyn. Alue sijaitsee Etiopian vastaisella rajalla, ja sen pinta-ala on  26 962 neliökilometriä. Vuonna 2008 asukkaita arvioitiin olevan noin 351 000.
Hyde Park Corner
Hyde Park Cornerin keskellä on suuri nurmen peittämä kiertoliittymä, jossa on useita muistomerkkejä. Niistä huomattavin on Decimus Burtonin suunnittelema riemukaari Wellington Arch, joka pystytettiin Wellingtonin herttuan kunniaksi. Aukiolla on myös Wellingtonin herttuan ratsastajapatsas, lordi Byronin patsas sekä australialaisten ja uusiseelantilaisten sotilaiden muistomerkit. Aukion pohjoispuolella sijaitsee Wellingtonin herttuan taidekokoelmia esittelevä Apsley House.
Geilenkirchenin Nato-lentotukikohta
Geilenkirchenin Nato-lentotukikohta on lentotukikohta Geilenkirchenissä, Nordrhein-Westfalenissa Saksassa. Se on Naton Boeing E-3 Sentry -lentokoneiden päätukikohta, ja toinen kahdesta NATO Airborne Early Warning & Control Force -tukikohdista.
Historia
Lentokentän rakensi Yhdistyneen Kuningaskunnan ilmavoimat toisen maailmansodan jälkeen. Sitä käytettiin Brittien tukikohtana vuodesta 1953 vuoteen 1968, jolloin se siirrettiin Saksan ilmavoimille. Saksa piti siellä sijoitettuna Yhdysvaltojen tukemaa ohjusyksikköä.
Julkku
Aalto-yliopiston opiskelijat myyvät Julkkua vapun aikaan pääkaupunkiseudulla ja satunnaisesti muuallakin. Julkkua kustantava Teekkarikulttuurin Tuki ry tukee myynnistä saaduilla tuotoilla teekkarihenkisiä tempauksia, tapahtumia ja projekteja, kuten saunoja, kiltahuoneita ja historiikkeja.
Saumakirjoahven
Käyttäytyminen ja lisääntyminen
Kalojen aggressiivisuus vaihtelee yksilöstä toiseen. Pienten kalojen seurassa saumakirjoahven on riski, ja kutuhalujen lisääntyessä se on erittäin reviiritietoinen.
Kolmiratsupeli
Siirrolla 3...Rf6 musta siirtyisi neliratsupeliin.
Terästyttö
Smallville
thumb|250px|[[Laura Vandervoortin esittämä Terästyttö Smallvillessa.]] Terästyttö esiintyi Smallvillen seitsemännessä ja kahdeksannella tuotantokausilla, vuosina 2007-2008, jossa hahmoa näytteli Laura Vandervoort.
DC Super Hero Girls
Terästyttö esiintyy yhtenä vakiohahmoista vuoden 2015 nettisarjassa DC Super Hero Girls, jossa häntä ääninäyttelee Anais Fairweather. Tämä versio on kapinallinen "cool lapsi" ja opiskelija Super Hero High Schoolissa. Hän saattaa olla kova, mutta hän voi helposti ilmaista tunteitaan ja on myös hyvin ennakkoluuloton. Vuoden 2019 sarjassa Terästyttöä ääninäyttelee Nicole Sullivan. Tämä versio hahmosta on 17-vuotias teini ja Metropolisin lukion opiskelija, joka pitää metallimusiikista ja jolla on säännöllisiä vihanhallintaongelmia. Hän voi olla siisti ystävä ja avulias, mutta joskus hän voi olla myös mustasukkainen ja hän ei pidä serkkunsa näkyvyydestä.
Justice League Action
Terästyttö esiintyy animaatiosarjassa Justice League Action, jossa häntä ääninäyttelee Joanne Spracklen.
Kahlehdittu Prometheus
Juoni
Okeanidien muodostama kuoro (khoros) saapuu, ja yrittää lohduttaa Prometheusta keskustelemalla tämän kanssa. Prometheus sanoo arvoituksellisesti, että hän tietää erään mahdollisen avioliiton, joka johtaisi Zeuksen kukistumiseen. Titaani Okeanos säälii Prometheusta ja kehottaa tätä tekemään rauhan Zeuksen kanssa. Prometheus kertoo kuorolle, ettei tuli ollut hänen ainoa lahjansa ihmiskunnalle. Hän luettelee joukon taitoja, jotka on opettanut ihmisille, kuten kirjoitustaito, lääkintä, matematiikka, tähtitiede, metallien työstäminen, arkkitehtuuri ja maanviljelys.
Tämän jälkeen Prometheuksen luona vierailee Io, ihmisneito, jota Zeus halusi ja muutti tämän lehmäksi. Mustasukkaisen Heran lähettämä paarma oli ajanut Ion Argoksesta Kaukasukselle saakka. Prometheus ennustaa Ion tulevat matkat ja kertoo, että Zeus tulee päättämään tämän piinan Egyptissä, jossa Io synnyttää pojan nimeltä Epafos. Tämän jälkeläinen kolmetoista sukupolvea myöhemmin tulee lopulta vapauttamaan Prometheuksen, mikä viittaa Herakleehen.
Pyhän Yrjön risti (Venäjä)
Venäjällä Pyhän Yrjön rististä on tullut varsinkin vuosien 1812–1814 ”isänmaallisessa sodassa” Napoleonin armeijasta sekä vuosien 1941–1945 ”suuressa isänmaallisessa sodassa” kansallissosialistisesta Saksasta saavutettujen voittojen vertauskuva. Juuri jälkimmäisen sodan päättymiseksi vietettävän voitonpäivän yhteydessä kunniamerkin oranssimustaa Yrjön nauhaa – samanlainen nauha oli sodanaikaisessa neuvostoliittolaisessa Kunnian kunniamerkissä – käytetään pieninä näköisnauhoina vaatteissa ja julisteissa.
Gedo
Vuonna 2007 alueella oli tuhansia pakolaisia, joille rakennettiin pakolaisleirejä Kenian rajan tuntumaan. Aluetta vaivasi nälänhätä. Levottomuuksien takia ruoka-apua oli vaikea saada paikalle, kun Kenia kielsi maakuljetukset rajan yli.
Säterin kunta
Kunnanvaltuusto
Ruotsissa valitaan joka neljäs vuosi edustajat valtiopäiville, aluevaltuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Säterin kunnanvaltuustossa vuodesta 1973 lähtien.
Arthur Kornberg
Kornbergilla oli kohonnut veren bilirubiinitaso eli Gilbertin oireyhtymä, joka aiheuttaa lievää keltaisuutta iholla. Lääkäriksi opiskellessaan hän teki opiskelutovereidensa parissa tutkimuksen vaivan yleisyydestä, ja tulokset julkaistiin hänen ensimmäisessä julkaisussaan 1942.
Kornbergin poika Roger Kornberg sai Nobelin kemianpalkinnon vuonna 2006.
Olli Kivinen (toimittaja)
Kivinen aloitti uransa Helsingin Sanomissa ylioppilaana kesällä 1960. Hän työskenteli lehden toimittajana 1962–1964, Lontoon kirjeenvaihtajana 1964–1970, ulkomaantoimituksen uutispäällikkönä 1970–1975 ja esimiehenä 1975–1993, ulkomaansivujen kolumnistina 1977–1993 sekä pääkirjoitussivun kolumnistina ja pääkirjoitustoimittajana vuodesta 1993. Kivinen toimi myös The Timesin Helsingin kirjeenvaihtajana 1962–1964 ja 1970–1996 sekä The Independentin Helsingin kirjeenvaihtajana 1988–1989.
Georginio Wijnaldum
Seurajoukkueura
Juniorina Wijnaldum edusti Spartaa ja Feyenoordia. Feyenoordin edustusjoukkueessa hän teki ensiesiintymisensä vuonna 2007. Wijnaldum allekirjoitti 6. maaliskuuta 2009 kesään 2012 ulottuvan sopimuksen. Kesällä 2011 hän siirtyi kuitenkin viiden miljoonan punnan siirtosummalla PSV Eindhoveniin. Hän voitti Alankomaiden-mestaruuden ja hänet valittiin Eredivisien parhaaksi pelaajaksi kaudella 2014–2015.
Kuoleman joki
Kuoleman joki (River of Death) on vuonna 1989 ensi-iltansa saanut yhdysvaltalainen toimintaelokuva, jonka pääosassa esiintyy Michael Dudikoff.
Tummavirnaperhonen
Koko ja ulkonäkö
Tummavirnaperhosen siipien kärkiväli on 36–42 mm. Laji muistuttaa erittäin paljon virnaperhosta (Leptidea sinapis). Tummavirnaperhosella etusiiven kärjen tumma täplä työntyy siiven etureunassa tyveä kohti, kun se virnaperhosella työntyy kärkeä kohti. Lisäksi toisen sukupolven naarasyksilöt muistuttavat ensimmäisen sukupolven naaraita, kun virnaperhosella toisen sukupolven naaraat ovat selvästi vaaleampia. Täplä on myös yleensä tummempi kuin virnaperhosella. Tummavirnaperhosen lentotapa on samanlainen kuin virnaperhosella.
Ravintokasvi
Toukan ravintokasveja ovat niittynätkelmä (Lathyrus pratensis), hiirenvirna (Vicia cracca) ja aitovirna (Vicia sepium).
Limnologia
Suomen ensimmäinen limnologian professori oli Heikki Järnefelt ja häntä seurasi virassa Reino Ryhänen.
Johann Karl Rodbertus
Elämä
Rodbertuksen isä oli roomalaisen oikeuden professori ja Ruotsin oikeuslaitosta palvellut oikeusneuvos. Hänen äidinisänsä oli fysiokratiaa kannattanut taloustieteen professori Johann August Schlettwein. Rodbertus opiskeli oikeustiedettä Göttingenin ja Berliinin yliopistoissa ja valmistuttuaan hän toimi Preussin valtion virkamiehenä 1827–1832. Luovuttuaan virkaurastaan hän opiskeli poliittista taloustiedettä Dresdenissä ja Heidelbergissä sekä matkusteli Länsi-Euroopassa. Vuodesta 1836 hän asui kuolemaansa saakka Pommerista ostamallaan Jagetzowin ratsutilalla, minkä mukaan hänet tunnettiin myös nimellä Rodbertus-Jagetzow.
Hapankerma
Valmistus
Hapankerma pastöroidaan 90–95 asteessa. Kuumennuksen kesto voi olla vain joitain kymmeniä sekunteja, mikä on vähemmän kuin muissa hapanmaitotuotteissa. Joskus hapatettu kerma voidaan lisäksi jälkipastöroida esimerkiksi säilyvyyden parantamiseksi.
Hapankermatuotteita
Hapankermoista käytetään eri nimityksiä rasvapitoisuuden, hapatekantojen ja lisäaineiden suhteen.
Yhdysvaltain lippu
Mitat ja värit
thumb|350px|Lipun viralliset mittasuhteet. Lipun virallinen leveyden (viereisessä kuvassa B) suhde korkeuteen (A) on 1,9:1. Lipussa on 13 tasalevyistä (L) vaakaraitaa, joista seitsemän on punaista ja kuusi valkoista. Vasemmassa yläkulmassa on sininen kenttä, jonka korkeus (C) on seitsemän raitaa ja leveys (D) 2/5 koko lipun leveydestä. Kentässä on 50 valkoista tähteä. Ne ovat yleensä viisisakaraisia ja järjestetty yhdeksään riviin, joista viidessä on kuusi tähteä ja neljässä viisi tähteä. Tähden leveys (K) on 4/5 raitojen leveydestä.
Heinrich Ignaz Franz Biber
Elämä
Biber oli omana aikanaan arvostettu viuluvirtuoosi, ja huomattava osa hänen tuotannostaan on viulumusiikkia. Muuten hän sävelsi mm. oopperoita, messuja ja motetteja.
Yhdysvaltain lippu
Historia
Postimerkissä Yhdysvaltain lippu esiintyi ensimmäisen kerran vuonna 1869. Lippupäivää juhlittiin ensimmäisen kerran vuonna 1877, ja vuonna 1914 viralliseksi lippupäiväksi asetettiin 14. kesäkuuta.
Christofer Elgh
Hän on opiskellut säveltämistä muun muassa Sven-David Sandströmin, Salvatore Sciarrinon ja Kent Olofssonin opastuksella. Hän on säveltänyt noin sata teosta, esimerkiksi kamarimusiikkia, orkesterimusiikkia, tanssiesityksiä, elokuvamusiikkia ja viisi kamarioopperaa. Hänen kamarioopperaansa Valerie's Voice on esitetty Kööpenhaminassa, Malmössä ja Tukholmassa. Vuonna 2023 se esitettiin Stadttheater Giessenissä, Saksassa.
Oolannin sota
Rauma
Brittien versio tapahtumien kulusta oli erilainen kuin raumalaisten. Kommodori A. H. Gardner väitti tulleensa pormestari Petterssonin huijaamaksi, koska oli kuvitellut, että hänen vaatimuksiinsa oli suostuttu. Gardnerin esimies kommodori Warden taas totesi vara-amiraali James Dundasille lähettämässään raportissa, että henkilötappioita aiheuttanut kahakka johtui väärinkäsityksestä ja neuvottelijoiden yhteisen kielen puuttumisesta. Myös pormestari Pettersson suuttui välikohtauksesta niin, että laati oman valituksensa Venäjän sotaministeri Vasili Dolgorukoville, joka puolestaan toimitti sen edelleen ranskankielisenä käännöksenä amiraali Dundasille ja Britannian amiraliteetille.
Raahe ja Oulu
Osasto tuhosi laivoja ja tervavarastoja Raahessa 30. toukokuuta 1854 ja Oulussa 1. kesäkuuta. Raahessa englantilaiset nousivat maihin kenenkään estämättä kuudella haupitsein varustetulla sluupilla ja kahdeksalla pienemmällä veneellä. He polttivat rakenteilla olevat kolmetoista laivaa, Oulun kauppaseuran hallinnassa olevat tervahovin ja pikipolttimon. Lisäksi poltettiin rakennuspuita, sahatavaraa, suolaa, halkoja ja mm. 7 000 tynnyriä tervaa. Tämä kostautui rauhantulon jälkeen, koska poltettu terva oli englantilaisten kauppiaiden tilaamaa ja maksamaa.
Kemi ja Tornio
Tuhottuaan useita Pohjalahden rannikkokaupunkeja englantilaisen laivasto-osasto saapui Tornion edustalle kesäkuussa 1854. Sitä ennen Tornion kaupunkilaiset ja kaupungissa ollut venäläinen sotilasosasto päättivät purkaa juuri valmistuneen kasarmirakennuksen ja siirtää venäläisten irtain omaisuus turvaan sisämaahan. Kasarmirakennus purettiinkin kolmessa päivässä, sillä työhön osallistui venäläisten lisäksi 130 alatorniolaista ja toistakymmentä kaupungin työmiestä. Venäläiset itse siirtyivät Tornionjokivartta ylemmäs Kukkolaan. Torniolaiset kauppaporvaritkin siirsivät omaisuuttaan turvaan Raumolle, Vojakkalaan ja Kukkolaan eli noin 10–20 kilometrin päähän Suensaarella sijainneesta Tornion kaupungista ja purjealuksensa puolueettomalle maaperälle Haaparannalle. Samanaikaisesti pidettiin vahtia kirkontornissa. Aseistettu 20 miehen englantilaisosasto saapui 6. kesäkuuta 1854 Suensaareen. Sotilaat tutkivat kaupungin löytämättä mitään epäilyttävää. Englantilaisten vierailu kesti vain tunnin. Näin kaupunki säästyi hävitykseltä.
Sotatoimet Suomenlahdella
Suomenlahdella laivasto-osasto tulitti kaksi vuorokautta Viaporiksi silloin kutsuttua Suomenlinnaa, ja helsinkiläiset katselivat tapahtumia rannalta. Suomen meriekipaasi miehitti Santahaminan rannikkopatterit. Brittilaivasto ampui Suomenlinnaan myös raketteja, ja tämä oli tiettävästi ensimmäinen kerta kun näitä käytettiin sodankäynnissä Suomessa (yksi raketti on näytteillä Sotamuseossa Helsingissä). Loviisan eteläpuolella tulitettiin Svartholmaa. Kymiin (nykyinen Kotka) rakennettu Ruotsinsalmen merilinnoitus, joka oli jätetty ilman puolustajia, tuhottiin sotatoimissa lähes kokonaan.
Campello sul Clitunno
Campello sul Clitunno on kunta Keski-Italiassa Umbrian hallintoalueella olevassa Perugian maakunnassa.
Zach Pfeffer
Zachary ”Zach” Pfeffer (s. 6. tammikuuta 1995 Dresher, Pennsylvania, Yhdysvallat) on yhdysvaltalainen jalkapalloilija, pelipaikaltaan keskikenttäpelaaja. Hän pelaa saksalaisen Hoffenheimin akatemiassa lainasopimuksella Major League Soccerin Philadelphia Unionista.
Joseph Castanon
Castanon syntyi Denverissä, Coloradossa.
Fratellinin perhe
Fratellinin sirkusperhe oli maailman kuuluisin klovniperhe, jonka kolme veljestä olivat ehkä koko 1900-luvun kuuluisimpia klovneja. 1920-luvulla Fratellinin klovnikolmikko loi uransa Circus Medranossa. Jo vuonna 1923 Fratellinin veljekset saavuttivat suuren suosion pariisilaisissa viihdehalleissa ja cabaréissa. Fratellinin perhe tunnetaan hauskoista esityksistään, joita he esittivät koko 1920–1930-lukujen ajan.
Widelands
Widelands on ilmainen reaaliaika-strategiapeli tietokoneelle. Siihen on otettu paljon ideoita ja se on hyvin samankaltainen kuin Settlers ja Settlers II. Se on avoimen lähdekoodin peli. Widelandsia kehitetään vielä, joten joitakin bugeja saattaa ilmetä. Widelandsia voi pelata joko yksinpelinä tietokonetta vastaan tai moninpelinä verkon tai Internetin kautta. Pelaajat ohjailevat yhtä kolmesta heimosta, joko barbaareita, roomalaisia tai atlantislaisia.
Lasisammakko
Elinympäristö
Lasisammakko viihtyy lähellä merta kosteikkoisissa metsissä. Sen elinympäristöt ovat pensaat ja puut metsävirtojen läheisyydessä. Lasisammakko luokitellaan elinvoimaiseksi (LC).
Finanssilaitos
Helsingin Osakepankki perusti Finanssilaitoksen vuonna 1977. Yhtiö jäi pöytälaatikkoyhtiöksi, jolla ei ollut toimintaa. Myöhemmin se tuli Suomen Yhdyspankin omistukseen.
Järjestelyn kariuduttua Finanssilaitos jähmettyi omistusyhtiöksi. Ongelmaksi tulivat korkeat rahoituskulut samalla, kun yhtiön omistamien osakkeiden arvo laski laman aikana. Osakeomistuksia ryhdyttiin myöhemmin purkamaan. Yhtiön toiminta väheni sen keskettyä viisi vuotta. Yhtiön nimeksi muutettiin Unsa Oy vuonna 1994.
Franz von Suppè
250px|thumb|right|Franz von Suppè Franz von Suppè, oikea nimi Francesco Ezechiele Ermenegildo cavaliere de Suppè, (18. huhtikuuta 1819 Split, Kroatia – 21. toukokuuta 1895 Wien, Itävalta ) oli kymmenistä opereteistaan tunnetuksi tullut romantiikan ajan itävaltalainen säveltäjä ja teatterikapellimestari. Muutamaa hänen 190 näyttämöteoksestaan esitetään yhä:Die schöne Galathée (Kaunis Galathea), Boccaccio ja Fatinitza. Suppèn tunnetuin yksittäinen sävellys lienee vuonna 1866 valmistuneen Kevyt ratsuväki -operetin alkusoitto.
Jin-dynastia (1115–1234)
Samoihin aikoihin Jin-dynastian kanssa oli pääosin nykyisen Kiinan alueella myös valtio nimeltä Xixia (Läntinen Xia, erotuksena Xia-dynastiasta), jossa valtaa pitivät tangutit 1032–1227. Tätä valtiota ei yleensä luetella Kiinan dynastioiden mukana. Myös Xixia jäi aikanaan mongolien valloittamaksi.
Historia
thumb|Kiinalaiset pronssi[[Lautanen (soitin)|symbaalit Jin-dynastian ajalta (1115–1234).]] Džurtšenit asuivat Pohjois-Kiinassa ja olivat Liao-dynastian alaisuudessa. Liao-dynastian olivat perustaneet mongolikieltä puhuneet kitaanit. Džurtšenit erosivat selvästi kitaaneista, jotka olivat paimentolaisia. Džurtšenit elivät puolestaan Mantšurian metsäalueella. Heidän yhteiskunnan suurin yksikkö oli klaani, jota johti mies. Perusyksikkö oli puolestaan kylä, jonka jäsenet viljelivät ja sotivat yhdessä.
Elisabethenkirche
Kirkko aiottiin purkaa 1900-luvun lopulla, mutta asukkaat vastustivat tätä ja se peruskorjattiin.
The Brooding Soldier
thumb|300px|Saint Julien Memorial Saint Julien Memorial eli The Brooding Soldier (suom. Saint Julienin muistomerkki) on ensimmäisessä maailmansodassa kuolleiden kanadalaisten muistoksi pystytetty muistomerkki. Muistomerkki sijaitsee Belgiassa Länsi-Flanderissa sijaitsevassa Sint-Juliaanin kylässä Langemark-Poelkapellessa. Se valmistui vuonna 1923.
Haapaveden kotitalousoppilaitos
Haapaveden kotitalousoppilaitos on pohjoispohjalaisessa Haapaveden kunnassa sijaitseva kotitalous- ja puutarhatalousoppilaitos, jonka on perustanut Nora Pöyhönen vuonna 1893. Alun perin oppilaitoksen nimi oli vuoteen 1930 saakka kasvitarha- ja talouskoulu, ja se oli puutarhanhoidon oppilaitoksena ensimmäinen Pohjoismaissa. Se oli myös ensimmäinen tytöille tarkoitettu talouskoulu. Vuonna 1932 se muuttui emäntäkouluksi, ja sen johtajina toimivat Nora Pöyhösen lapset ja lastenlapset vuoteen 1990 asti. Oppilaitos siirtyi valtion omistukseen vuonna 1955, ja vuonna 2000 siitä tuli Haapaveden ammattioppilaitoksen Palvelu- ja luontoalojen yksikkö Nora. Nykyisin oppilaitos on Jokilaaksojen koulutuskuntayhtymän (JEDU) Haapaveden toimipiste, jossa voi opiskella koti- ja puutarha-alojen ohella myös tekniikkaa.
Isomedaka
Isomedaka (Adrianichthys poptae) on medakojen (Adrianichthyidae) heimoon kuuluva kala. Lajia pidetään akvaariokalana. Max Carl Wilhelm Weber ja Lieven Ferdinand de Beaufort kuvasivat lajin ensimmäisenä vuonna 1922.
Kuningas Lear (vuoden 1910 elokuva)
Tuotanto ja vastaanotto
Ranskalaisen Pathé Frèresin tytäryhtiön Film d’Arte Italianan tuottaman Kuningas Learin on ohjannut yhtiön johtajana toiminut Gerolamo Lo Savio. Pääosaa esittävä Ermete Novelli oli Italian suurin tragedianäyttelijä ja ensimmäisessä elokuvaroolissaan esiintynyt Giannina Chiantoni hänen vastanäyttelijänsä vuodesta 1902. Nuoresta Francesca Bertinistä tuli sittemmin Italian kuuluisin elokuvadiiva. Elokuva oli yksi ensimmäisistä Kuningas Lear -filmatisoinneista. Samana vuonna näytelmän sovitti elokuvaksi myös Milano Filmsillä työskennellyt Giuseppe De Liguoro. Kuningas Lear on esimerkki aikansa lyhyistä ”taide-elokuvista”, joiden tarkoituksena oli lisätä elokuvan arvostusta taidemuotona. Ne olivat yleensä Shakespearen kaltaisten klassikkokirjailijoiden teosten sovituksia, joita esittivät kuuluisat teatterinäyttelijät. Ranskalaisista esikuvistaan poiketen italialaiset taide-elokuvat kuvattiin usein ulkoilmassa ja autenttisilla tapahtumapaikoilla. Taiteellista vaikutelmaa korosti sapluunan ja siveltimen avulla tehty väritys.
Sylvi Kunnas
Sylvi Kunnas avioitui taidemaalari Wäinö Kunnaksen (1896–1929), kanssa 1924 ja perheeseen syntyi kaksi tytärtä. Perhevelvollisuudet katkaisivat Sylvi Kunnaksen opinnot, mutta hän toimi edelleen aktiivisesti taiteilijapiireissä ja jatkoi luovaa työtään ahkerana kuvittajana. Kunnas kuvitti albumeja, lehtiä ja kirjoja. 1920-luvulla ilmestyneen Tulenkantajat-lehden kuvituksista suurin osa oli Sylvi Kunnaksen käsialaa. Hänen päätyönsä kuvittajana on Mika Waltarin ja Olavi Laurin (oik. Olavi Paavolainen) runokokoelman Valtatiet (1928) kuvitus ja kansikuva. Kokoelma edustaa sekä runojensa että kuvituksen osalta urbaania futurismia ja koneromantiikkaa. Kansi on rohkean ekspressiivinen ja edustaa Suomessa harvinaista kansainvälistä Art Deco -tyyliä.
Lennart Rodhe
Rodhe teki kuvasarjoja, monumentaalitöitä ja grafiikkaa, kudonnaismalleja sekä myös teatterilavastuksia. Häntä pidetään modernistina.
Claudio Acosta
Claudio German Acosta (s. 12. helmikuuta 1988) on argentiinalainen jalkapalloilija. Hän on pelannut vuodesta 2005 Club Atlético San Lorenzo de Almagrossa; pelipaidan numerona on 15.
Saint Lawrence (joki)
Estuaari
Lähellä Baie-Comeaun kuntaa, noin 160 kilometriä Tadoussacista koilliseen, Saint Lawrenceen laskee pohjoisesta Manicouaganjoki. Seitsemänkymmentä kilometriä idempänä rantaviiva muodostaa Pointe-des-Montsin niemen, jonka jälkeen joki laajenee yhtäkkiä syväksi, sata kilometriä leveäksi seläksi. Vesi on siellä niin suolaista, ettei estuaari jäädy talvellakaan, minkä vuoksi Sept-Îlesin satama voidaan pitää avoinna ympäri vuoden.
Kuningasintialainen puolustus
Muunnelmia
Petrosjanin muunnelma Vaihtomuunnelma Sämischin muunnelma Valkea tukee e4-sotilaansa f3:lla ja säilyttää kuningatarsivustalle linnoittautumisen mahdollisuuden. Yleisin jatko on 5. ...0-0 6. Le3
Salaviinanpolttajat
Vastaanotto
Ilmoitusten lisäksi ensimmäinen suomalainen näytelmäelokuva oli lehdistössä esillä vain niukkasanaisin kiitosmaininnoin. Kansan Lehden nimimerkki Lipon mukaan ”huvittava kuvasarja oli suomalainen Salaviinanpolttajat, jonka kreivi Louis Sparre on järjestänyt ja Kansallisteatterin näyttelijät esittäneet varsinaisesti Atelieri Apolloa varten”. Uusi Aura kirjoitti, että ”ohjelma oli varsin hauska saaden erityisen kotimaisen viehätyksen sen kautta, että siellä esitettiin ensimmäinen suomalainen kinematograaffinen näytelmä Salaviinanpolttajat, jossa esiintyvät päähenkilöt ovat Kansallisteatterin näyttelijöitä. Sangen hauskan kotoisen tunnelman sai kuvaa katsellessaan.”
Mahaminh Sakayamunee Visejchaicharn
Mahaminh Sakayamunee Visejchaicharn on 92 metriä korkea patsas, joka esittää istuvaa Buddhaa. Patsas tunnetaan myös nimillä Suuri Buddha ja Phra Buddha Maha Nawamin. Patsas sijaitsee Ang Thongin kaupungissa Thaimaassa. Patsasta alettiin rakentaa vuonna 1990 ja se valmistui vuonna 2008. Patsas on tehty sementistä, joka on maalattu kullan väriseksi. Mahaminh Sakayamunee Visejchaicharn on Thaimaan suurin patsas.
Astrid Snäll
Snäll voitti vuoden 2018 Kalevan kisoissa pronssia 3 000 metrin estejuoksussa.
Kuningatargambiitti
Kuningatargambiitti on yksi perinteikkäimmistä shakkiavauksista. Musta voi päättää ottaa gambiittisotilaan vastaan tai jatkaa sitä ilman. Ensimmäisessä tapauksessa, vastaanotetussa daamigambiitissa, valkea pyrkii hyödyntämään etulyöntiasemaansa keskustassa. Musta puolestaan luottaa vastaiskuihin keskustassa siirroilla e5 tai c5.
MC5
Varhaiset vaiheet
MC5:n perustivat parhaat ystävykset Wayne Kramer ja Fred ”Sonic” Smith Detroitissa vuonna 1964. He ihailivat rhythm and blues - ja blues -artisteja, Chuck Berryä, Dick Dalea ja The Venturesia. Yhtye esitti näiden inspiroimaa energistä, raakasointista ja nopeatempoista musiikkia, jota voi kutsua garage rockiksi. Yhtyeellä oli poliittinen, vallankumouksellinen ja kapinallinen asenne. Alkuperäisessä kokoonpanossa Wayne Kramer oli kitaristi-laulaja, Fred ”Sonic” Smith basisti, Billy Vargo toinen kitaristi sekä Bob Gaspar rumpali. He jättivät opiskelunsa ja työpaikkansa keskittyäkseen yhtyeeseen.
Oidipus Kolonoksessa
Oidipus Kolonoksessa on Sofokleen kirjoittama antiikin kreikkalainen tragedia, joka kertoo Oidipuksen viimeisistä hetkistä ja kuolemasta Attikan Kolonoksessa. Se voidaan nähdä sovittavana päätöksenä koko Oidipus-tarulle.
Eija Merilä
Ura
Vuonna 1971 Eija Merilä levytti kappaleen ”Itku-wirsi tulevan pahan ajan takia”. Sävelmänä oli Toivo Kärjen parikymmentä vuotta vanha ”Rovaniemen markkinoilla”, ja monisäkeistöisen tekstin oli kirjoittanut Markku Haapio. Laulu voitti Ilta-Sanomien pilkkalaulukilpailun, ja se kommentoi tulevia presidentinvaaleja, jotka olivat silloisen käsityksen mukaan edessä vuonna 1974. Tekstissä käytiin läpi kaikki oletetut presidenttiehdokkaat.
Kuningasgambiitti
Torjuttu kuningasgambiitti
Myös muut torjutut jatkot ovat mahdollisia, mutta harvinaisia. Näihin kuuluvat esimerkiksi terävä vastagambiitti 2...Rc6 3.Rf3 f5!?, jota pelasi muun muassa edesmennyt Tony Miles. 2...d6 3.Rf3 exf4 transponoituu Fischerin puolustukseksi, vaikkakin valkea voi pelata myös esimerkiksi Lc4 tai d4. 2...Rf6 3.fxe5 Rxe4 4.Rf3 Rg5! 5.d4 Rxf3+ 6. Dxf3 Dh4+ 7.Df2 Dxf2+ 8. Kxf2 johti pieneen mustan etuun loppupelissä Bobby Fischerin ja Robert Waden välisessä pelissä. Myös kuningattaren siirrot 2...Df6 (Norwalden muunnelma) ja 2...Dh4+ (Keenen puolustus) ovat mahdollisia, mutta johtavat valkean etuun.
3.Rf3
3...De7 (yrittäen 4.Rc3 d5!+) voi yllättää valkean. Valkea voi kuitenkin oikein pelaten saavuttaa etua.
Fischerin puolustus (1.e4 e5 2.f4 exf4 3.Rf3 d6) suunnittelee jatkoa h6-g5, mutta vain harvoin Lg4. Siirto näyttää heikolta, mutta on oikeasti monimutkaisiin asemiin johtava. Hävittyään pelin Boris Spasskya vastaan 1960 mustilla Fischer halusi kehittää uuden puolustuksen mustalle. 1962 Fischer julkaisi työnsä kuningasgambiitista, ja esitteli siirron, jonka sanoi kumoavan valkean siirron täysin. Artikkeli sisälsi kuuluisan lauseen ”Tietenkin valkea voi aina pelata toisin, jolloin hän häviää eri tavalla.” Artikkeli oli ehkä kaikkien aikojen vaikuttavin avausta käsittelevä teksti, ja sen julkaisun jälkeen kuningasgambiittia on pelattu mestaritasolla vain harvoin.
Rikkidioksidi
Rikkidioksidi vaurioittaa suurina pitoisuuksina puiden lehtiä ja neulasia.
Tadanori Koshino
Maailmanmestaruuskilpailuissa Koshino sai kultaa Barcelonassa 1991 ja oli hopealla Belgradissa 1989. Hän voitti Aasian kisoissa Pekingissä 1990 ja Aasian-mestaruuskilpailuissa Damaskoksessa 1988.
Bernhard Rövenstrunck
Merkitys
Bernhard Rövenstrunckin sävellykset edustavat melko modernia tyyliä, jossa on satunnaisia ​​kaikuja kaksitoistasävelistä musiikkia. Hänen julkaisunsa Singularitats de la Cançó Popular Catalana antaa merkittävän panoksen Katalonian alueen kulttuuriin.
Hannu-Pekka Björkman
Kunnianosoituksia
Teatterin lisäksi Björkman on näytellyt elokuvissa ja televisiosarjoissa. Vuonna 2005 Björkman sai parhaan miespääosan Jussi-palkinnon elokuvasta Eläville ja kuolleille. Joulukuussa 2010 hän sai Suomen opetus- ja kulttuuriministeriön myöntämän Suomi-palkinnon. Vuonna 2019 Björkman sai parhaan miespääosan Jussi-palkinnon elokuvasta Ihmisen osa. Vuosina 2019 ja 2021 hänet on palkittu Kultaisella Venlalla parhaana miesnäyttelijänä.
Suomen Islam-Keskus
Suomen Islam-Keskus (engl. Finnish Islamic Center) on Suomessa 2.2.1994 rekisteröity uskonnollinen yhdyskunta, jonka kotipaikka on Helsinki.
Pohjois-Suomen Islamilainen Yhdyskunta
Oulun moskeijaan liittyviä tapahtumia
Oulun moskeija on 2010-luvulla kärsinyt toistuvista ilkivallanteoista. Tiloihin on heitetty savukranaatti, ikkunoita on rikottu ja tiloihin on murtauduttu. Tapahtumat on kytketty Oulun seksuaalirikoksiin.
Misia Sert
pienoiskuva| Misia Sert, [[Auguste Renoirin maalaus]] Misia Sert, syntyjään Maria Zofia Olga Zenajda Godebska (30. maaliskuuta 1875 Tsarskoje Selo - 15. lokakuuta 1950 Pariisi)  oli puolalaistaustainen  pianisti, taidemesenaatti ja salongin pitäjä.
Elämänvaiheita
Nuorempi ja kauniimpi nainen oli venäläinen aristokraatti Isabelle Roussadana Mdivani. Kun Sert sai suhteen selville, hän meni tapaamaan Mdivania ja heille kehittyi suhde. Vähän aikaan elettiin kolmoisdraamaa, kunnes avioero astui virallisesti voimaan.
Sigismund
Puolan kuninkaana
Eräs Sigismund III:n merkittävimpiä päätöksiä oli maan katolisen ja ortodoksisen kirkon yhdistäminen uniaattikirkoksi Brestin unionissa vuonna 1596. Päätöksen mukaan maan ortodoksit säilyttivät tunnustuksensa, mutta tunnustivat paavin yliherruuden. 45 vuotta vallassa ollut Sigismund III on Puolan pitkäikäisimpiä hallitsijoita. Sigismundin seuraaja maan kuninkaana oli hänen poikansa Vladislav IV (Władysłav IV Waza).
Delfinaario
Pohjoismaiden ensimmäinen ja sittemmin ainoaksi jäänyt delfinaario toimii Kolmårdenin eläinpuistossa Norrköpingissä Ruotsissa.
Kankkulan kaivolla
Rakenne
Kankkulan kaivolla -ohjelma kertoo kuvitteellisesta Kankkula-nimisestä hämäläisestä maalaispaikkakunnasta, jonka keskuksena on kuuluisa Kankkulan kaivo. Perimätietona kerrotaan, että ainakin osalle sarjan hahmoista löytyisivät esikuvat Iitin Vuolenkosken kylästä, jonka asukkaat sarjan toinen kirjoittaja Aune Ala-Tuuhonen paikkakuntalaisena hyvin tunsi. Sarjan jaksot ovat rakenteeltaan parodioita suorista radiolähetyksistä: ohjelman juontajana toimii Speakeriksi kutsuttu radiotoimittaja (Hannes Häyrinen), joka puhuu suoraan yleisölle ja kiertää haastattelemassa Kankkulan asukkaita. Tyypillisessä jaksossa Kankkulassa vietetään jotakin juhlaa, kuten juhannusta, elonkorjuuta tai vaikkapa maatalousnäyttelyä, ja Kankkulan asukkaat ovat kokoontuneet kaivolle juhlimaan. Ohjelman sketsit on puettu haastattelujen muotoon, joissa mikrofonin ääressä ovat tavallisesti Speaker ja joku kankkulalainen. Ensimmäisessä jaksossa Speaker määritteli Kankkulan sijainnin seuraavasti:
Humppa
Sarjassa esiintyi myös muutamia muita kokoonpanoja. Holger Lehmäsen Rautalankatrio Räminää johti todellisuudessa Pumppu-Veikkojen kitaristi Ingmar Englund – Antero Alpolan mukaan Lehmästä esittänyt Matti Aulos ei itse osannut soittaa –, ja trion musiikki koostui sen nimen mukaisesti rämisevistä fokseista. Mielenkiintoinen yhteensattuma on, että 1960-luvun alussa Suomen vallannutta sähkökitaramusiikkia ryhdyttiin kutsumaan rautalankamusiikiksi. Koska Rautalankatrio Räminä esiintyi Kankkulassa ensimmäisen kerran jo vuonna 1960, on arveltu, että suositussa radiohupailussa esiintynyt trio olisi tartuttanut nimensä koko rautalankavillitykseen, vaikkakin sen soittimina olivat banjot. Näin ollen Antero Alpola olisi keksinyt kahden aikansa suosituimman musiikkityylin nimet: humpan ja rautalangan. Myös Holger Lehmänen näytti tiedostaneen tämän, sillä hän julisti myöhemmin 1960-luvulla että Räminä on ”Suomen ensimmäinen rautalankayhtye ja olosuhteisiin nähden paras!”. Sketsien ylimenoja hoidettiin studiokokoonpanojen esitysten ohella myös äänilevyillä.
John F. Kennedyn kansainvälinen lentoasema
Rahti
Vuonna 2000 Korean Air Cargo avasi 102 miljoonaa dollaria maksaneen rahtiterminaalin JFK:lle. Myös Lufthansa, FedEx, Japan Airlines, Singapore Cargo, Air France ja Asiana Airlines ovat JFK:n merkittäviä rahtia kuljettavia lentoyhtiöitä.
Terminaali 2
Rakennettiin vuonna 1962. Kymmenen porttia välillä 20–29.
Terminaali 4
Terminaali on avattu vuonna 2001 ja se korvasi entisen kansainvälisten lentojen terminaalin. Ainoa 24 tuntia avoinna oleva terminaali JFK:lla.
Lähettipeli
Lähettipeli on shakkiavaus, joka alkaa siirroilla Avaus voi johtaa preussilaiseen peliin tai italialaiseen peliin. Lähettipeliä näkee harvoin shakkiturnauksissa, mutta aloittelijat käyttävät sitä suhteellisen usein esimerkiksi nopean kehityksen toivossa tai yrittäessään tehdä koulumatin.
Rauman räjähdysonnettomuus
Rauman räjähdysonnettomuudessa 5. marraskuuta 1947 selluloosatehtaan kloorisäiliö räjähti ja myrkyllinen kloorikaasu levisi laajalle. Kemiallisesta reaktiosta alkunsa saanut onnettomuus aiheutti 19 ihmisen kuoleman ja 44 vakavan loukkaantumisen.
Pelastustoimet
Räjähdystä seuranneena päivänä kaupungissa suruliputettiin ja elokuvat sekä muut huvit peruutettiin. Sairaaloissa potilaille annettiin happea ja penisilliiniä. Kymmenen päivän kuluttua Rauman sairaalassa oli edelleen 30 onnettomuuden uhria.
Big Sur
Big Sur nykyisin
Big Sur on säilynyt harvaan asuttuna tähän päivään saakka. Yhdysvaltojen vuoden 2000 väestönlaskennan mukaan sen asukasluku on noin 1 000. Big Surin asukkaat ovat hyvin erilaisia: alkuperäisten uudisasukkaiden ja karjatilallisten jälkeläisiä, taiteilijoita ja muiden luovien alojen edustajia, sekä vauraita kodinomistajia viihteen ja kaupankäynnin maailmoista. Suurin osa taloista maksaa yli kaksi miljoonaa dollaria, mihin vaikuttavat olennaisesti seudun maisemat. Seudulla ei myöskään ole kaupunkialueita, vaikkakin siellä olevat kolme bensa-asemaa, ravintolat ja motellit on merkitty sellaisiksi.